CELEX: 62010TN0338
Language: bg
Date: 2010-08-18 00:00:00
Title: Дело T-338/10: Жалба, подадена на 18 август 2010 г. — Европейска комисия/Tornasol Films

23.10.2010   
            
            
               BG
            
            
               Официален вестник на Европейския съюз
            
            
               C 288/47
            
         
      Жалба, подадена на 18 август 2010 г. — Европейска комисия/Tornasol Films
      (Дело T-338/10)
      ()
      (2010/C 288/89)
      Език на производството: испански
      
         Страни
      
      
         Жалбоподател: Европейска комисия (представител: A.-M. Rouchaud-Joët, подпомагана от R. Alonso Pérez-Villanueva, abogado)
      
         Ответник: Tornasol Films, SA (Мадрид, Испания)
      
         Искания на жалбоподателя
      
      
                  —
               
               
                  да се осъди ответника да заплати на жалбоподателя сумата от 19 554,00 EUR, заедно с лихви за забава, изчислени при лихвен процент 5 % годишно, считано от 14 април 2009 г., и
               
            
                  —
               
               
                  да се осъди Tornasol Films, S.A. да заплати всички съдебните разноски в настоящото производство.
               
            
         Правни основания и основни доводи
      
      Предмет на настоящата жалба е твърдяното неизпълнение на договора, сключен между Комисията и ответника в рамките на програма MEDIA Plus.
      Разпоредбите на посочения договор изискват бенефициера да депозира сума, равностойна на получената на основание на помощ от Общността, по специална сметка в срок от 30 дни, считано от началото на продукцията, и да предостави на Комисията проект за реинвестиране на посочената сума в срок от шест месеца, считано от началото на продукцията.
      В подкрепа на исканията си жалбоподателят посочва, че:
      
                  —
               
               
                  ответникът не е спазил посочените договорни задължения, макар че не е посочил никакъв довод в тази насока, нито е възразил срещу изпратеното от Комисията дебитно известие,
               
            
                  —
               
               
                  в хипотезата на неизпълнение на предвидените в договора задължения от страна на бенефициера, договорните клаузи позволяват на Комисията да го развали и да иска възстановяване на сумите, платени на основание икономически принос,
               
            
                  —
               
               
                  въпреки изпратените писма за напомняне и за официално уведомление ответникът не е възстановил отпуснатите суми.